**TIRGUS IZPĒTES NOTEIKUMI**

*Pasākuma pilngadīgu personu ar invaliditāti integrācijai darba tirgū organizācijas pakalpojums*

Rīgā, 2021.gada 10. aprīlī

1. **PASŪTĪTĀJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Projekta vadītāja Ilona Talente, tālr. 27016380, e-pasts: ilona.talente@kurzemesregions.lv |

1. **PAKALPOJUMS**
	1. Iepirkuma priekšmets – pasākuma pilngadīgu personu ar invaliditāti integrācijai darba tirgū organizācijas un vadīšanas pakalpojums, lai veicinātu personu ar funkcionāliem traucējumiem[[1]](#footnote-1) iekļaušanos darba tirgū (turpmāk – Pakalpojums).
	2. Iepirkuma CPV kodi – 98000000-3 citi kopienas, sociālie un personālie pakalpojumi.
	3. Pakalpojuma sniegšanas vieta – Kurzemes plānošanas reģiona teritorija. Pasākuma iespējamās norises vietu/as piedāvā Pretendents.
	4. Pakalpojuma sniegšanas laiks – vēlamais pasākuma norises laiks ir 5 dienas laika periodā no 2021. gada 1. jūlija līdz 31. jūlijam. Par konkrētiem pasākuma norises datumiem Pasūtītājs vienosies ar izvēlēto Pakalpojuma sniedzēju.
	5. Mērķa grupa –pilngadīgas personas ar funkcionāliem traucējumiem (personai ir noteikta invaliditāte). Plānotais dalībnieku skaits – 30, tai skaitā ~80% personas ar funkcionāliem traucējumiem no Latvijas un ~20% personas ar funkcionāliem traucējumiem no Lietuvas.
	6. Līgumcena – ne vairāk kā 11,570.25 EUR bez PVN.
	7. Pakalpojuma detalizētāks apraksts iekļauts tirgus izpētes noteikumu (turpmāk – noteikumi) 1. pielikumā „Tehniskā specifikācija”.
	8. Iepirkuma priekšmets tiek finansēts no projekta “Solis uz priekšu: attīstot personīgos resursus un nodarbinātībai nepieciešamās prasmes (I can work)” līdzekļiem (projekta Nr. LLI-468).
2. **PRASĪBAS PRETENDENTAM**
	1. Pretendentam iepriekšējo trīs gadu (2018., 2019., un 2020. gadā līdz piedāvājumu iesniegšanas dienai) laikā (vai īsākā laikā, ņemot vērā Pretendenta dibināšanas vai darbības uzsākšanas laiku) ir pieredze līdzīgu pasākumu organizēšanā un vadīšanā, kuros kopā ir piedalījušies vismaz 10 pilngadīgas personas ar funkcionāliem traucējumiem.
	2. Pretendents Iepirkuma līguma izpildē spēj piesaistīt šādus turpmāk uzskaitītos speciālistus:
		1. Pasākuma vadītāju, kurš visu pasākuma norises laiku atradīsies pasākuma norises vietā un vadīs pasākuma norisi, koordinēs pasākuma aktivitātes. Pasākuma vadītājam ir pieredze tādu pasākumu vadīšanā, kuros pēdējo 3 (trīs) gadu (2018., 2019 un 2020. gadā līdz piedāvājumu iesniegšanas dienai) laikā kopā ir piedalījušās vismaz 10 pilngadīgas personas ar funkcionāliem traucējumiem.
		2. Sociālo rehabilitētāju ar atbilstošu izglītību, kurš vadīs darba prasmju attīstības nodarbības, radošās aktivitātes u.c. aktivitātes atbilstoši pasākuma programmai.
		3. Nodarbību/aktivitāšu vadītāji (ne mazāk kā divi), kas piesaistīti atbilstoši pasākuma programmai, ar atbilstošu izglītību un/vai sertifikātu un/vai citiem dokumentāliem pierādījumiem, kas apliecina personas kompetenci vadīt konkrēto nodarbību/-bas vai aktivitāti/tes.
	3. Ja tas ir nepieciešams iepirkuma līguma kvalitatīvai izpildei, Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā. Pretendents, lai apliecinātu profesionālo pieredzi, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
3. **PIEDĀVĀJUMA IZVĒLES KRITĒRIJS**
	1. Piedāvājuma izvēles kritērijs ir **saimnieciski visizdevīgākais piedāvājums, ko noteiks pēc šādiem kritērijiem:**

|  |  |  |  |
| --- | --- | --- | --- |
| **Kritērija apzīmējums** | **Kritērijs** | **Maksimālais punktu skaits** | **Punktu piešķiršanas metodika** |
| **K1** | *Pakalpojuma cena* | **20** | **Piedāvājums ar zemāko cenu iegūst maksimālo punktu skaitu (20 punktus), pārējo pretendentu punktu skaits matemātiski tiek aprēķināts pēc formulas:****K1 = C1.zem./ C1.pied. x N,****kur:****C1.zem. = viszemākā piedāvātā cena bez PVN, EUR;****C1.pied.= vērtējamā piedāvātā cena bez PVN, EUR;****N = kritērija maksimālā skaitliskā vērtība, punkti – 20 punkti.** |
| **K2** | *Pasākuma vīzija un programma* | **20** | **Punktu piešķiršanas metodika** |
| **K2.1** | *Pasākuma vīzijas un programmas atbilstība Pakalpojuma mērķim un mērķgupai* | **10** |  |
|  |  | **10** | Pretendenta iesniegtais pasākuma vīzijas apraksts un programmas piedāvājums pilnībā atklāj pretendenta izpratni par pasākuma vīziju, mērķi un mērķgrupu un ir atbilstošs Pakalpojuma mērķim un mērķgrupai. Tiek skaidri un saprotami sniegta informācija par veicamo uzdevumu izpildi un sasniedzamajiem rezultātiem.Pretendents skaidri un saprotami atbild uz Pasūtītāja uzdotajiem jautājumiem, radot pārliecību par pilnīgu izpratni par pasākuma plānoto norisi. |
|  |  | **5** | Pretendenta iesniegtais pasākuma vīzijas apraksts un programmas piedāvājums daļēji vai pilnībā atklāj pretendenta izpratni par pasākuma vīziju, mērķi un mērķgrupu un ir daļēji atbilstošs Pakalpojuma mērķim un mērķgrupai. Ne visos aspektos tiek skaidri un saprotami sniegta informācija par veicamo uzdevumu izpildi un sasniedzamiem rezultātiem.Pretendenta sniegtās atbildes daļēji atbild uz Pasūtītāja uzdotajiem jautājumiem, Pretendents demonstrē zināšanu/informācijas trūkumu par pasākuma plānoto norisi vai mērķgrupu. |
|  |  | **Pretendentam K2.1. kritērijā ir jāsaņem vismaz 5 punkti. Ja Pretendentam nav piešķirami vismaz 5 punkti, jo tā iesniegtā pasākuma vīzija un/vai programma nav atbilstoša pasākuma mērķim un/vai mērķgrupai vai ir pārāk vispārīga, lai konstatētu atbilstību, tā piedāvājums tiek noraidīts.**  |
| **K2.2.** | *Pakalpojuma izpildē izmantotās darba metodes* | **10** |  |
|  |  | **10** | Tiek skaidri un saprotami sniegta informācija par izvēlētām darba metodēm, ar kādām tiks nodrošinātas pasākuma aktivitātes un nodarbības. **Izvēlētās darba metodes veicina mācīšanos darot (piemēram, ievēroti principi: n**odarbību un aktivitāšu vadītāji palīdz personai ar funkcionāliem traucējumiem apgūt jaunas iemaņas un/vai izdarīt atklājumus, taču nedara viņa vietā; palīdz pārvarēt grūtības, nevis izvairīties no tām); **orientējas uz sadarbību** (piemēram, mijiedarbojas viens ar otru izziņas procesā; veido saskarsmes prasmi aktīvā darbībā; u.c.), **veicina dalībnieku vēlmi aktīvi līdzdarboties** nodarbībās un aktivitātes utt. |
| **5** | **Izvēlētās darba metodes daļēji veicina mācīšanos darot (piemēram, tikai daļēji tiek ievēroti principi: n**odarbību un aktivitāšu vadītāji palīdz personai ar funkcionāliem traucējumiem apgūt jaunas iemaņas un/vai izdarīt atklājumus, taču nedara personas vietā; palīdz pārvarēt grūtības, nevis izvairīties no tām); **ne vienmēr** **orientējas uz sadarbību** (piemēram, tikai atsevišķos gadījumos dalībnieki mijiedarbojas viens ar otru izziņas procesā; veido saskarsmes prasmi aktīvā darbībā; u.c.), **daļēji veicina dalībnieku vēlmi aktīvi līdzdarboties** nodarbībās un aktivitātes u.c. |
| **K3** | *Pakalpojuma izpildē iesaistīto darbinieku komandas sadarbības pieredze* | **5** | **Punktu piešķiršanas metodika** |
| **5** | Vismaz 40% no piedāvātās Pakalpojuma izpildes darbinieku komandas ir piedalījušies vairāk kā vienas līdzīga pasākuma pilngadīgām personām ar funkcionāliem traucējumiem organizēšanā un vadīšanā iepriekšējos trīs gados. |
| **2** | Vismaz 10% no piedāvātās Pakalpojuma izpildē iesaistīto darbinieku komandas ir piedalījušies viena pasākuma pilngadīgām personām ar funkcionāliem traucējumiem organizēšanā un vadīšanā iepriekšējos trīs gados. |
| **0** | Piedāvātā Pakalpojuma izpildē iesaistīto darbinieku komanda **neatbilst nevienam no iepriekš minētajiem aprakstiem.** |
| **K4** | *Pakalpojuma norises vietas pieejamība* | **25** | **Punktu piešķiršanas metodika (par katru atbilstību tiek piešķirti 5 punkti)** |
| **5** | Pārvietošanās virsmas ir vienmērīgas vai ir ierīkotas uzbrauktuves, lai pasākuma norises laikā nodrošinātu ērtu pārvietošanos personām ar funkcionāliem traucējumiem. |
| **5** | Durvju, gaiteņu un nodarbību telpas ir atbilstošas, lai varētu izbraukt un manevrēt ar pārvietošanās palīglīdzekļiem, t.sk. ratiņkrēsliem. |
| **5** | Tualetes un vannasistabu/dušu telpas ir pielāgotas personām ar funkcionāliem traucējumiem. |
| **5** | Ja ēkā ir vairāk nekā viens stāvs - ir lifts, pacēlājs vai cits tehnisks līdzeklis, kas nodrošina pārvietošanos palīglīdzekļiem, t.sk. ratiņkrēsliem.  |
| **5** | Koplietošanas teritorija ir pielāgota, lai nodrošinātu pārvietošanos personām ar funkcionāliem traucējumiem. |
|  |  | **Pretendentam K4 kritērijā ir jāsaņem vismaz 15 punkti. Ja Pretendentam nav piešķirami vismaz 5 punkti, tā piedāvājums tiek noraidīts.**  |

* 1. **Par saimnieciski visizdevīgāko piedāvājumu tiks atzīts piedāvājums, kurš, saskaitot piedāvājumu vērtējumus visos kritērijos, iegūs visaugstāko vērtējumu (punktu skaitu). Katra piedāvājuma iegūto punktu skaitu aprēķina pēc formulas:**

*Piedāvājuma punkti = K1 kritērijā iegūtie punkti + K2 kritērijā iegūtie punkti + K3 kritērijā iegūtie punkti + K4 kritērijā iegūtie punkti*

* 1. Ja Pasūtītājs konstatēs, ka uz visizdevīgāko piedāvājumu pretendē vismaz divi piedāvājumi, kuri ir ar vienādu vērtējumu, tas dos priekšroku tam saimnieciski visizdevīgākajam piedāvājumam, kurš būs ieguvis augstāko novērtējumu kritērijā K2.
1. **PIEDĀVĀJUMA IESNIEGŠANAS NOTEIKUMI**
	1. Piedāvājums iesniedzams līdz **2021. gada 26. aprīļa pulksten 17.00,** nosūtot aizpildītu pieteikuma formu (2.pielikums) un piedāvājumu uz e-pastu: ilona.talente@kurzemesregions.lv.
	2. Pretendents piedāvājumā iekļauj šādus skenētus vai citādi elektroniski atveidotus vai elektroniskus dokumentus:
		1. **Visu apvienības dalībnieku parakstīts saistību raksts** (protokols, vienošanās, līgums vai cits dokuments) vai **tā kopija**, kurā norādīts personu apvienības dalībnieku darbu (t.sk. procentos no finanšu piedāvājumā norādītās līgumcenas) un atbildības sadalījums, nosaukts galvenais dalībnieks, kurš pilnvarots parakstīt piedāvājumu un citus dokumentus, saņemt un izdot rīkojumus apvienības dalībnieku vārdā, un ar kuru notiks visi norēķini, ja piedāvājumu gatavo personu apvienība
		2. **Pretendenta pieredzes apraksts. Pieredzes aprakstā jānorāda iepriekš organizētu līdzīgu pasākumu pasūtītājs, īss pasākuma mērķgrupas raksturojums līguma izpildes termiņš un līguma summa, kā** arī **pasūtītāja atsauksme vai izziņa, kurā apliecināta uzrādītā pieredze**. Ja pasūtītāja atsauksmi nevar iegūt termiņā, kas dots piedāvājuma iesniegšanai, Pretendents var iesniegt citus rakstveida pierādījumus, kas apliecina norādītās pieredzes esamību;
		3. **Piedāvāto speciālistu saraksts**, kurā norāda speciālista vārdu, uzvārdu, lomu iepirkuma līguma izpildē, kā arī personu (Pretendentu, personu apvienības dalībnieku vai apakšuzņēmēju), kuru attiecīgais speciālists pārstāv. Pretendents norāda, kuri no norādītajiem speciālistiem ir kopīgi piedalījušies līdzīgu pasākumu, kurās dalībnieki bija pilngadīgas personas ar funkcionāliem traucējumiem, organizēšanā un vadīšanā iepriekšējos trīs gados (2018., 2019., 2020. un 2021. gadā līdz piedāvājumu iesniegšanas dienai);
		4. **Piedāvāto speciālistu kvalifikācijas un pieredzes apraksti, kvalifikāciju apliecinoši dokumenti** un **pieredzi apliecinoši** (piemēram, darba devēja atsauksme, pasūtītāja atsauksme vai cits dokuments) **dokumenti**, kā arī **speciālistu piekrišanas piedalīties iepirkuma līguma izpildē**, ja ar Pretendentu šāds līgums tiks noslēgts;
		5. **Apliecinājums vai vienošanās par nepieciešamo resursu nodošanu Pretendenta rīcībā**, ja Pretendents balstītās uz citu personu tehniskajām un profesionālajām iespējām. Minētajā dokumentā norāda, kādi resursi tiks nodoti Pretendenta rīcība un ko attiecīgā persona darīs iepirkuma līguma izpildē;
		6. **Pasākuma organizācijas programma** (3.pielikums), kurā apraksta pasākuma norises vietu/as, pasākuma vīziju, mērķi, izvēlētās Pakalpojuma izpildē piemērotās norises darba metodes, sasniedzamos rezultātus un plānoto programmu pa dienām;
		7. **Finanšu piedāvājums** (4.pielikums), kurā cenas jānorāda ar precizitāti divas zīmes aiz komata. Piedāvājuma cenā jāiekļauj visas ar iepirkuma līguma priekšmetu saistītās izmaksas, tajā skaitā visi nodokļi (izņemot pievienotās vērtības nodokli), kā arī visi iespējamie riski, kas saistīti ar tirgus cenu svārstībām iepirkuma līguma izpildes laikā.
2. **PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**
	1. **Piedāvājuma izvērtēšanas pamatnoteikumi**
		1. Pēc piedāvājumu iesniegšanas termiņa beigām notiks piedāvājumu izskatīšana un izvērtēšana.
		2. Kritērija K2 izvērtēšanai ir paredzēta Pretendenta klātienes prezentācija Rīgā, Valguma ielā 4a, kurā Pretendents Pasūtītāja pārstāvjiem prezentēs pasākuma vīziju un programmu. Prezentācija jāsniedz latviešu valodā vai, ja Pretendents sniedz prezentāciju svešvalodā, jānodrošina tulkojums uz latviešu valodu. Prezentācijas laikā Pasūtītāja pārstāvji nepieciešamības gadījumā uzdos Pretendentam jautājumus par tā piedāvājumu un prezentāciju. Pasūtītājs par prezentācijas laiku paziņos Pretendentam vismaz 5 dienas iepriekš. Pretendentam prezentācija latviešu valodā elektroniskā veidā jāiesniedz Pasūtītājam prezentācijas dienā.
		3. Kritērija K4 izvērtēšanai ir paredzēts, ka Pasūtītāja pārstāvji veiks attiecīgo pasākuma norises vietas/u apsekošanu.
		4. Pasūtītājam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus piegādātājus iesniegt piedāvājumus.
		5. No iesniegtajiem piedāvājumiem tiks izvēlēts saimnieciski visizdevīgākais piedāvājums.
		6. Pasūtītājam ir tiesības veikt sarunas ar saimnieciski visizdevīgākā piedāvājuma iesniedzēju par iepirkuma līguma noteikumiem un tā piedāvājumu. Pasūtītājs lūdz pretendentu, ar kuru notikušas sarunas, apstiprināt savu gala piedāvājumu, ja uzskata, ka ir iegūts tā vajadzībām atbilstošs piedāvājums. Sarunu gaitā pretendents var precizēt un papildināt piedāvājumu. Sarunu gaitā veiktās izmaiņas piedāvājumā nesamazina pretendentam piešķirto vērtējumu atbilstoši saimnieciski visizdevīgākā piedāvājuma noteikšanas kritērijiem. Ja Pasūtītājs un Pretendents nevar vienoties par iepirkuma līguma noteikumiem vai Pasūtītājs sarunās nepanāk tā vajadzībām atbilstošu piedāvājumu, Pasūtītājs ir tiesīgs uz sarunām aicināt nākamo saimnieciski visizdevīgākā piedāvājuma iesniedzēju.
		7. Pasūtītājs lēmumu par uzvarētāju tirgus izpētē pieņem pēc tam, kad tas ar izraudzīto pretendentu ir pabeidzis sarunas par piedāvājumu un iepirkuma līgumu.
		8. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Pasūtītājam ir tiesības izvēlēties nākamo saimnieciski visizdevīgāko piedāvājumu un veikt sarunas.
	2. **Lēmuma pieņemšana un paziņošana**

Triju darbdienu laikā pēc lēmuma pieņemšanas Pasūtītājs informē visus pretendentus par tirgus izpētes rezultātiem.

* 1. **Iepirkuma līguma slēgšana**
		1. Pasūtītājs slēdz iepirkuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu un iepirkuma līguma noteikumiem, kas ir saskaņoti sarunās.
		2. Iepirkuma līguma slēgšanas laiks tiek noteiks Pasūtītājam un Pretendentam vienojoties, bet tas nav nosakāms garāks par 5 darbdienām no dienas, kad Pasūtītājs nosūtījis aicinājumu Pretendentam parakstīt iepirkuma līgumu.

**1.pielikums**

*Tirgus izpētes noteikumiem*

*Par pasākuma pilngadīgu personu ar invaliditāti*

*integrācijai darba tirgū organizācijas pakalpojumu*

**TEHNISKĀ SPECIFIKĀCIJA**

1. Izpildītājam ir šādi uzdevumi pasākuma organizēšanā un vadīšanā:
	1. Organizēt un vadīt piecu dienu diennakts pasākumu pilngadīgām personām ar funkcionāliem traucējumiem ar mērķi nodrošināt mērķgrupas personu izglītošanu par iekļaušanos darba tirgū, savu tiesību un pienākumu apzināšanu, diskusiju veidošanu par personīgo resursu aktivizēšanu, pašcieņas celšanu, nodarbinātības prasmju apguvi, radot tādu pasākuma norises vidi, kurā dalībniekiem ir iespēja sociāli iekļauties, sadarboties, dalīties pieredzē.
	2. Izstrādāt un saskaņot ar Pasūtītāju pasākuma programmu katrai dienai, atbilstoši pasākuma tēmai;

*Pasākuma saturā jāparedz teorētiskas un praktiskas nodarbības (kā radošas, tā intelektuālas), kā arī darbs grupā, saliedējoši pasākumi un fiziskās aktivitātes atbilstoši pasākuma tēmai.*

*Izpildītājam ir jānodrošina viss nodarbību un pasākumu vadīšanai nepieciešamais inventārs un aprīkojums.*

* 1. Organizēt Pakalpojuma izpildi piemērotā teritorijā (pielāgota, lai nodrošinātu pārvietošanos personām ar funkcionāliem traucējumiem) un telpās, kas ir pielāgotas personām ar funkcionāliem traucējumiem;

*Atbilstoši dalībnieku funkcionāliem traucējumiem, pasākuma norises ēkām un tās koplietošanas teritorijām ir jābūt pielāgotām, piemēram, jānodrošina skaņas/gaismas signālierīces un kontrasta marķējums – kontrastainas krāsas atzīmes uz staigāšanas virsmas un uz svarīgiem vides elementiem, kuri ir grūti pamanāmi (pakāpieni, caurspīdīgas durvis, elektrības slēdži), jānovērš pārlieku spilgts/vājš apgaismojums u.c.*

* 1. Nodrošināt pasākuma saturam atbilstošu telpu un teritorijas pieteikšanu/rezervēšanu;
	2. Nodrošināt pasākuma dalībnieku ēdināšanu 4 reizes dienā (brokastis, pusdienas, vakariņas, naksniņas) trīs dienas un 3-reizēju ēdināšanu pirmajā (izslēdzot brokastis) un pēdējā (izslēdzot vakariņas) dienā, ievērojot Ministru kabineta 2012. gada 13. marta noteikumos Nr.172 “Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” noteiktās prasības. Nepieciešamības gadījumā nodrošināt slimības diagnozei atbilstošu diētu, pagatavošanas un pasniegšanas veidu. Ēdienkartes jāsaskaņo ar Pasūtītāju ne vēlāk kā vienu nedēļu pirms Pakalpojuma izpildes pirmās dienas;
	3. Nodrošināt visa Pakalpojuma izpildes laikā dalībniekiem pieejamu dzeramo ūdeni un glāzes atbilstoši dalībnieku skaitam;
	4. Nodrošināt dalībnieku un darbinieku drošību, saskaņā ar LR spēkā esošiem normatīvajiem aktiem;
	5. Ievērot Vispārīgo datu aizsardzības regulu
	6. Organizēt un vadīt plānotās aktivitātes atbilstoši iesniegtajai programmai un veicināt dalībnieku savstarpējo sadarbību;
	7. Pasākuma norises laikā ar dalībniekiem ir jānodrošina komunikācija latviešu valodā un, atbilstoši situācijai, arī krievu valodā, kā arī nepieciešamības gadījumā jānodrošina alternatīvo komunikācijas metožu izmantošana;
	8. Nodrošināt Pakalpojuma izpildes telpu un teritorijas apskati kopā ar Pasūtītāja pārstāvjiem pirms pasākuma norises, ja Pasūtītājs ir izteicis šādu vēlmi;
	9. Reklamēt pasākumu atbilstoši nepieciešamībai, informāciju iepriekš saskaņojot ar Pasūtītāju;
	10. Nodrošināt pasākuma norises vietā informatīva Projekta plakāta izvietošanu un Projekta publicitātes prasību ievērošanu;
	11. Nodrošināt dalībnieku anketēšanu pasākuma pēdējā dienā, izmantojot sagatavoto dalībnieku aptaujas anketas formu, kas saskaņota ar Pasūtītāju;
	12. Iesniegt pasākuma organizēšanas un vadīšanas apliecinošu dokumentu oriģinālus (parakstītas pasākuma dalībnieku reģistrācijas lapas, aizpildītas aptaujas anketas, pasākuma izvērtējuma aprakstu brīvā formā, kur atspoguļota pasākuma norises gaita, pasākuma efektivitāte, secinājumi un priekšlikumi) un fotogrāfijas par pasākuma norisi (elektroniskā datu nesējā vai interneta vietnes saiti, kur fotogrāfijas augšupielādētas failu glabāšanai), ievērojot konfidencialitāti un personu datu aizsardzības noteikumus.
1. **Augstāk minēto uzdevumu izpilde pilnībā ir jāpabeidz līdz 31.07.2021.**

**2.pielikums**

*Tirgus izpētes noteikumiem*

*Par pasākuma pilngadīgu personu ar invaliditāti*

*integrācijai darba tirgū organizācijas pakalpojumu*

**PIETEIKUMS TIRGUS IZPĒTĒ**

*Pasākuma pilngadīgu personu ar invaliditāti integrācijai darba tirgū organizācijas pakalpojums*

Pretendents: [[2]](#footnote-2)

|  |  |
| --- | --- |
| Nosaukums/Vārds, uzvārds[[3]](#footnote-3): |  |
| Reģistrācijas numurs/ personas kods[[4]](#footnote-4): |  |
| Juridiskā adrese/ deklarētā dzīvesvietas adrese[[5]](#footnote-5): |  |
| Telefona numurs:  |  |
| E-pasts[[6]](#footnote-6): |  |

|  |  |
| --- | --- |
| Kontaktpersona : |  |
| Telefona numurs:  |  |

Pretendents apliecina, ka nav tādu apstākļu, kuri liegtu iesniegt piedāvājumu un pildīt Tehniskajā specifikācijā norādītās prasības.

Iesniedzot pieteikumu, pretendents piekrīt, ka Pasūtītājs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru.

Pretendents apliecina, ka tam ir nepieciešamie speciālisti un resursi, lai kvalitatīvi veiktu nometnes organizēšanu un vadīšanu.

**Pretendenta pārstāvis:**

|  |  |
| --- | --- |
| Vārds, Uzvārds |  |
| Ieņemamais amats |  |
| Vieta, datums |  |

**3.pielikums**

*Tirgus izpētes noteikumiem*

*Par pasākuma pilngadīgu personu ar invaliditāti*

*integrācijai darba tirgū organizācijas pakalpojumu*

**Pasākuma programma**

Iespējamā pasākuma norises vieta/as \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­\_\_\_\_

Pasākuma vīzija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasākuma mērķis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izvēlētās darba metodes \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sasniedzamie rezultāti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Norises laiks** | **Pasākuma dienas aktivitāšu apraksts (plānotais), norādot norises laiku, ilgumu, nodarbības/pasākuma nosaukumu un iesaistīto personālu**  |
| 1.diena |  |
| 2.diena |  |
| 3.diena |  |
| 4.diena |  |
| 5.diena |  |

**4.pielikums**

*Tirgus izpētes noteikumiem*

*Par pasākuma pilngadīgu personu ar invaliditāti*

*integrācijai darba tirgū organizācijas pakalpojumu*

**Finanšu piedāvājums**

|  |  |  |  |
| --- | --- | --- | --- |
| **Pakalpojums apraksts** | **Piedāvātā pakalpojuma izpildes cena bez pievienotās vērtības nodokļa****EUR** | **Pievienotās vērtības nodoklis****EUR** | **Piedāvātā pakalpojuma izpildes kopējā cena****EUR** |
| Pasākuma \_\_\_\_\_\_\_\_\_\_\_\_\_\_\_\_\_\_\_\_\_\_\_\_*(nosaukums)*pilngadīgām personām ar funkcionāliem traucējumiemorganizēšana un vadīšana |  |  |  |

|  |  |
| --- | --- |
| Vārds, Uzvārds, personiskais paraksts |  |
| Ieņemamais amats |  |
| Vieta, datums |  |

1. Funkcionālie traucējumi ietver visu veidu traucējumus - **redzes traucējumi, dzirdes traucējumi, kustību traucējumi, garīgas attīstības traucējumi, psihiskas saslimšanas un citas smagas un ilgstošas saslimšanas, kuru dēļ personai ir noteikta invaliditāte.** [↑](#footnote-ref-1)
2. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-2)
3. Ja pretendents ir fiziska persona vai pašnodarbināta persona [↑](#footnote-ref-3)
4. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-4)
5. Ja pretendents ir fiziska persona vai pašnodarbināta persona [↑](#footnote-ref-5)
6. E-pasts saziņai ar Pasūtītāju. [↑](#footnote-ref-6)